डोगा
डोगा एक काल्पनिक चरित्र है, एक भारतीय कॉमिक बुक एंटी-हीरो कैरेक्टर है जो राज कॉमिक्स में प्रदर्शित होता है, जो पूरे भारत में प्रकाशित और वितरित किया जाता है। नवंबर 1992 में तरुणकुमार वाही, संजय गुप्ता और कलाकार मनु द्वारा निर्मित, डोगा उस समय राज कॉमिक्स में पहला और इकलौता एंटी-हीरो था। यह किरदार पहली बार "कर्फ्यू" इशू में दिखाई दिया था। उसका पहला नाम सूरज है, हालांकि उसका उपनाम अभी तक निर्दिष्ट नहीं किया गया है।
अपने अतीत में हुई घटनाएं और अपने जीवन में हुई क्रूरता से प्रभावित, परिस्थितियों के परिणामस्वरूप एक अनाथ युवा सूरज ने जीवन भर विकृत अपराध प्रणाली से नफरत की। बचपन से झेले गए दर्द और अफसोस को खत्म करने और अपने करीबी लोगों की मौत का बदला लेने के लिए सूरज ने एक कुत्ते के मुखौटे के पीछे अपनी पहचान छुपाई, "डोगा" नामक एक क्रूर और खूंखार निग्रानीकर्ता के किरदार को अपनाया और अपने शहर को अपराध और भ्रष्टाचार से साफ करना शुरू किया, जिसकी शुरुआत उसने स्थानीय गुंडों के नरसंहार से की। बचपन से ही आघातित होने के कारण डोगा एक सनकी और क्रूर लेकिन आदर्शवादी निगरानीकर्ता होता है जो समस्या को हल करने के बजाय उसे उखाड़ फेंकने में विश्वास करता है, और दुनिया के कानूनों को बनाए रखने में विश्वास नहीं करता है क्योंकि वह पूरी व्यवस्था को भ्रष्ट मानता है।
अपने अनेक प्रशंसकों के कारण डोगा को राज कॉमिक्स द्वारा बनाए गए तीन सबसे लोकप्रिय कॉमिक्स में से एक माना जाता है (अन्य दो नागराज और सुपर कमांडो ध्रुव हैं)। उनकी कॉमिक्स में वास्तविक जीवन जैसी कहानियाँ हैं जो आमतौर पर सच्ची घटनाओं से प्रेरित होती हैं, जो उनकी कॉमिक्स को विज्ञान कथा से दूर एक यथार्थवादी दुनिया देती हैं, जिसके कारण वह वयस्क पाठकों के बीच अधिक लोकप्रिय है।
अगस्त 2008 में भारतीय फिल्म निर्माता अनुराग कश्यप ने घोषणा की कि वे सोनी पिक्चर्स इंटेरटैनमेंट द्वारा निर्मित एक परियोजना में डोगा के चरित्र पर एक फिल्म बनाएंगे। उत्पादन वर्ष 2010 के मध्य में शुरू होने की उम्मीद थी। लेकिन परियोजना को स्थगित कर दिया गया। उत्पादन 2013 के मध्य में शुरू होने की उम्मीद थी और माना जा रहा था कि कुणाल कपूर मुख्य भूमिका निभाएंगे।
सूरज एक अनाथ था जिसे बचपन में एक क्रूर डकैत डाकू हल्कन सिंह ने कूड़े के ढेर में ढूंढा था, जिसका उसने पुलिस छापे के दौरान खुदको बचाने के लिए इस्तेमाल किया। लेकिन उसने सूरज के साथ कुत्ते की तरह व्यवहार किया (वह उसे कुत्ता कहकर ही बुलाता था)। हल्कन की देखभाल में बच्चे ने अंतहीन भयावहता देखी जो अंततः उसे मनोविकृत बनने की ओर ले गई।
आखिरकार वह एक अपहृत लड़की सोनू के साथ हलकान की गुफा से भाग निकला। सूरज का जीवन बेहतर होना शुरू हुआ जब वह आद्रक चाचा और उनके भाइयों से मिला। शुरुआत में वह दूसरों से छिपकर उनके जिम में कसरत करता था। उसके जुनून को देखकर अदरक ने बच्चे को भारोत्तोलन के लिए अपने जिम (लायन जिम) का उपयोग करने की अनुमति दी, जिससे उसे अपनी मांसपेशियों का बनाने में मदद मिली। उसने हल्दी खान से मार्शल आर्ट, धनिया खान से मुक्केबाजी और कालीमिर्ची खान से निशानेबाजी और फाइटर पायलट का प्रशिक्षण भी लिया।
इसके कुछ समय बाद सूरज ने अपने इस नए परिवार पर आई त्रासदी के कारण डोगा का रूप लिया। जिम के एक पूर्व सदस्य किलोटा ने खुद के लिए एक जगह बनाई और अपने प्रतिद्वंद्वियों को स्थायी रूप से खत्म करने की कोशिश की। किराए के गुंडों द्वारा किए गए नरसंहार में सूरज अकेला जीवित बचा था।
बदला लेने के लिए सूरज ने अपनी पहचान छिपाने के लिए एक कुत्ते का मुखौटा पहनकर डोगा के रूप को अपनाया। उसने किलोटा के गिरोह को मार डाला और आगे चलकर संगठित अपराध (खासकर मुंबई में) के खिलाफ अकेले लड़ना शुरू किया।
उसके बाद उसने डाकू हल्कन सिंह को मार डाला, जो उस समय तक मंत्री हलकट बन चुका था। उसकी अकेले युद्ध लड़ने की बहादुर छवि के कारण मुंबई के लोग उसे 'मुंबई का बाप' कहते हैं।
महत्वपूर्ण आँकड़े: "डोगा" नाम कुत्ते की व्युत्पत्ति है, एक ऐसा प्राणी जो बेहद बहादुर है। कुत्ते डरावने भी होते हैं और उन्हें अक्सर सुरक्षा के लिए रखा जाता है। कुत्ते के ये स्वभाव डोगा के चरित्र में काफी प्रमुख हैं। हालाँकि "डोगा" नाम के पीछे एक अलग कहानी है जो उनकी एक कॉमिक्स में छपी थी। यह नाम उसके चारों चाचाओं के संस्थानों से आए हैं - लायन डेन (Den), लायन अकल्ट (Occult), लायन जिम (Gym) और लायन एम (Aim)। सबसे उपयुक्त रूप से एक निग्रानीकर्ता सुपरहीरो के रूप में वर्गीकृत किए जाने वाला डोगा एक शिकारी कुत्ते की तरह दिखने वाला मुखौटा पहनता है और अपने विनाशकारी तौर-तरीकों से अपराधियों के मन में आतंक पैदा करता है। डोगा अपराधियों को बल से मारना पसंद करता है जो कभी-कभी अत्यधिक होता है लेकिन यही उसे रोमांचक बनाता है। डोगा अक्सर अपने चाचाओं की सहायता लेता है, खासकर कालीमिर्च चाचा से जो एक निशानेबाज हैं। डोगा की अपने शहर मुंबई से भी काफी प्रासंगिकता है। मुंबई का डोगा के चरित्र पर और कहानी पर गहरा प्रभाव रहता है। पुलिस के बीच भ्रष्टाचार, राजनीतिक हत्याएं, आतंकवादी हमले, अंडरवर्ल्ड अपराध आदि डोगा की कहानियों में महत्वपूर्ण भूमिका निभाते हैं। डोगा के कई कारनामों में सूरज के मुंबई के परिदृश्य और शहरी परिदृश्यों के उत्कृष्ट ज्ञान का लाभ उठाना शामिल है।
डोगा (सूरज) ने अपनी कहानियों के दौरान कई दोस्त बनाए, जिनमें से कुछ को उसकी वास्तविक पहचान के बारे में पता चल गया।बाद की एक कहानी में यह पता चलता है कि मोनिका वास्तव में सूरज की खोई हुई प्रेमिका सोनू थी, जिसके बारे में डोगा सोचता था कि उसकी मृत्यु कई साल पहले हो गई थी। यह "आई लव यू" नामक एक कॉमिक और उपन्यास में बताया गया था।
उसने राज कॉमिक्स के अन्य सुपरहीरो के साथ भी काम किया है, जिनमें परमानु, नागराज, सुपर कमांडो ध्रुव, इंस्पेक्टर स्टील, भेरिया और शक्ति शामिल हैं।"तूने" "मारा डोगा" "को" कॉमिक में डोगा को उसके चारों चाचा काल पहेलिया के प्रभाव में आकर उसे लगभग मार डालने वाले थे।
उनके कट्टर प्रतिद्वंद्वी हैं:डोगा कुत्तों से बात कर सकता है, जिसकी मदद से मुंबई के सीवरों में चलते हुए उसे जानकारी मिलती रहती है। इसके अलावा उसके पास कोई विशेष शक्ति नहीं है। वह बचपन में अपराधियों और अपराध से पीड़ित दर्द के कारण अपने क्रोध को नियंत्रित करने के लिए अपराध से लड़ता है। युद्ध में वह अपने मार्शल आर्ट प्रशिक्षण, अपनी निडरता, जिम में वर्षों कसरत करने के कारण अपनी प्रभावशाली शारीरिक शक्ति के साथ-साथ बंदूकों और बमों के ऊपर निर्भर करता है। डोगा ने असाधारण रूप से उच्च स्तर की दर्द सहनशीलता दिखाई है।
राज कॉमिक्स ने "खून में जन्मा" नामक डोगा कॉमिक्स की एक श्रृंखला प्रकाशित की। यह डोगा कॉमिक्स की एक लंबी श्रंखला थी। श्रृंखला की पहली कॉमिक्स में "डोगा तेरे करण" और कई अन्य कहानियाँ शामिल हैं।
कालानुक्रमिक क्रम में इस श्रृंखला के भाग हैं-राज कॉमिक्स ने डोगा पर सैकड़ों कॉमिक्स बनाए हैं। एक सूची देखी जा सकती हैडोगा की अब तक प्रकाशित सभी कॉमिक्स क्रमानुसार: अब राज कॉमिक्स डाइजेस्ट भी प्रकाशित कर रहा है जिसमें डोगा के 3-6 कॉमिक्स के सेट शामिल हैं। अब तक 10 डाइजेस्ट जारी किए जा चुके हैं।
निर्देशक अनुराग कश्यप ने घोषणा की कि वह फैंटम फिल्म्स और राज कॉमिक्स द्वारा निर्मित डोगा पर एक फिल्म बनाएंगे, हालांकि यह परियोजना स्थगित कर दी गई है। हाल में राज कॉमिक्स ने विक्की कौल द्वारा निर्देशित "रबर स्विच फिल्म्स" के साथ "डोगा - मुंबई का रखवाला" नाम की एक लघु फ़िल्म का निर्माण किया।